ముంబై: భారత కార్పొరేట్ రంగం ఆదాయాలను జిఎ్సటి కుంగదీసిందని, ఫలితంగా లాభాల్లో భారీ క్షీణత నమోదయిందని రేటింగ్ సంస్థ ఇక్రా ఒక నివేదికలో తెలిపింది. డీమానిటైజేషన్ వల్ల ఏర్పడిన ప్రతికూలతల నుంచి కోలుకుంటున్నదనుకుంటున్న సమయంలో భారత కార్పొరేట్ రంగానికి జిఎ్సటి పులిమీద పుట్రలా మారిందని పేర్కొంది. జనవరి-మార్చి త్రైమాసికంలో 448 కంపెనీల ఆదాయాల్లో వృద్ధిరేటు గత ఏడాది ఇదే కాలంతో పోల్చితే 8.3 శాతం నుంచి 5.3 శాతానికి మందగించినట్టు ఆ నివేదికలో వివరించారు. ఆదాయాల్లో క్షీణత ప్రభావం కంపెనీల లాభాలపై కూడా పడిందంటూ గత ఏడాది ఇదే త్రైమాసికంతో పోల్చితే జనవరి-మార్చి నెలల మధ్య కాలంలో కంపెనీల మార్జిన్లు 1.8 శాతం మేరకు క్షీణించి 15.7 శాతానికి దిగజారినట్టు తెలిపారు. జిఎస్టి ప్రవేశపెట్టడానికి ముందు నెలకొన్న అప్రమత్త వాతావరణంలో అమ్మకాలు గణనీయంగా క్షీణించడం, స్టాక్ క్లియర్ చేసేందుకు కంపెనీలు సాగించిన డిస్కౌంట్ అమ్మకాలు ఆటోమొబైల్, కన్స్యూమర్ డ్యూరబుల్స్, ఎఫ్ఎంసిజి వంటి కీలక రంగాల్లోని కంపెనీల లాభదాయకత తగ్గడంలో కీలక పాత్ర పోషించినట్టు వివరించారు. ప్రధానంగా వినిమయ ఆధారిత రంగాలు జూలై ఒకటవ తేదీకి ముందు స్టాక్ క్లియరెన్స్ చేశాయని పేర్కొన్నారు. డీమానిటైజేషన్ నుంచి కంపెనీలు రికవరీ బాట పట్టాయనుకుంటున్న సమయంలో జిఎ్సటి ప్రవేశంతో పాటుగా ముడిసరకు... ప్రత్యేకించి మెటల్స్, రబ్బరు దరల్లో పెరుగుదల ఆయా కంపెనీలను తీవ్ర వత్తిడికి గురి చేసిందన్నారు. రంగాలవారీగా చూస్తే పోటీ పెరగడం టెలికాం రంగానికి, నియంత్రణాపరమైన అవరోధాలు ఫార్మా రంగానికి, ముడిసరకు ధరలు పెరగడం ఆటోమొబైల్ రంగానికి శిరోభారంగా మారాయని పేర్కొన్నారు. పైగా బిఎస్ 4 ప్రమాణాల అమలు ఆటోమొబైల్ రంగాన్ని మరింతగా కుంగదీసినట్టు తెలిపారు.
mumbai: bhaarata carporate rangam aadaayaalanu jst kungadeesindani, phalitamgaa laabhaallo bhari ksheenata namodayindani rating samstha ikra oka nivedikalo telipindi. demanitisation valla erpadina pratikuulatala nunchi kolukuntunnadanukunta samayamlo bhaarata carporate rangaaniki jst pulimeeda putrala maarindani perkondi. janavari-marchi traimaasikamlo 448 companyla aadaayaallo vruddhiretu gatha edaadi ide kaalamtho polchithe 8.3 saatam nunchi 5.3 saataaniki mandaginchinattu aa nivedikalo vivarinchaaru. aadaayaallo ksheenata prabhaavam companyla labhalapai kuudaa padindantuu gatha edaadi ide traimaasikamtoe polchithe janavari-marchi nelala madhya kaalamlo companyla maarjinlu 1.8 saatam meraku ksheeninchi 15.7 saataaniki digajaarinattu telipaaru. jst pravesapettadaaniki mundu nelakonna apramatta vaataavaranamlo ammakaalu gananeeyamgaa ksheeninchadam, stack clier chesenduku companylu saaginchina discount ammakaalu automobil, consumer durables, efmcisi vanti keelaka rangaalloni companyla laabhadaayakata taggadamlo keelaka paatra pooshinchinattu vivarinchaaru. pradhaanamgaa vinimaya aadhaarita rangaalu juulai okatava teedeeki mundu stack clierens chesaayani perkonnaru. demanitisation nunchi companylu rikavari baata pattaayanukuntunna samayamlo jst pravesamto paatugaa mudisaraku... pratyekinchi metals, rabbaru darallo perugudala aayaa companylanu teevra vattidiki guri chesindannaru. rangalavariga chuste poty peragadam telicom rangaaniki, niyantranaaparamaina avarodhaalu farma rangaaniki, mudisaraku dharalu peragadam automobil rangaaniki sirobhaaramgaa marayani perkonnaru. paiga bs 4 pramaanaala amalu automobil rangaanni marintagaa kungadeesinattu telipaaru.